**ИНФОРМАЦИЯ ЗА УЧЕНИЦИ,**

**КАНДИДАТСТВАЩИ В 8 КЛАС ЗА УЧЕБНАТА 2024/2025 ГОДИНА**

 **УВАЖАЕМИ УЧЕНИЦИ,**

**УВАЖАЕМИ РОДИТЕЛИ,**

Уведомяваме Ви, че дейностите по приемането на ученици след завършено основно образование в неспециализирани училища за учебната 2024/2025 година, съгласно Наредба No10/ 01.09.2016 г. на министъра на образованието и науката за организация на дейностите в училищното образование започват.

За Ваше улеснение Ви обръщаме внимание върху някои основни моменти от кампанията.

Индивидуалните резултати от НВО са обявени в платформата за държавния прием на адрес: https://infopriem.mon.bg и всеки ученик има достъп до нея с входящия си номер и уникалния идентификационен код, вписани в служебната бележка, издадена от училището.

 В периода **08.07.2024 г. – 10.07.2024 г.** вкл. всички ученици от VII клас трябва да кандидатстват за постъпване в училище с утвърден прием за учебната 2024/2025 г. с подаване на документи за I етап на класиране.

 Със Заповед на началника на Регионалното управление на образованието – Хасково са определени по училища броят на паралелките за прием в VІІІ клас в дневна форма на обучение, броят на местата в тях и профилите и специалностите от професии. Заповедта и приложенията към нея са публикувани на сайта на РУО - Хасково в секция План прием, текущи съобщения.

**При кандидатстване, трябва да се има предвид следното:** Подаването на заявление за участие в първи етап на класиране е еднократно и може да бъде извършено по **електронен път или на хартиен носител** чрез посещение в едно от определените училища-гнезда.

**Първи вариант за кандидатстване– самостоятелно подаване**

Без чуждо съдействие от всяко устройство с достъп до интернет, по което и да е време в денонощието, в определените срокове за подаване на документи.

В електронната платформа на адрес <https://infopriem.mon.bg> ученикът със своя родител/настойник въвежда училищата и паралелките, за които желае да кандидатства за прием, като паралелките се подреждат в ред от най-желаните към по-малко желаните.

 Подалите самостоятелно заявления по електронен път, не следва да подават документи в училищата – гнезда.

**Втори вариант за кандидатстване – в училище-гнездо**

Със Заповед на началника на РУО – Хасково са определени училища - гнезда**, в които се приемат документи за участие в класирането** за приемане на ученици в VIII клас по държавен план-прием за учебната 2024/2025 г.,както следва:

* + - 1. ОУ „Шандор Петьофи” - гр. Хасково;
			2. ОУ „Христо Смирненски“ - гр. Хасково;
			3. ЦПЛР - Обединени ученически общежития – гр. Хасково;
			4. ОУ „Пенчо Славейков”- гр. Димитровград;
			5. ОУ „Иван Вазов” – гр. Свиленград;
			6. ОУ „Иван Вазов” – гр. Харманли;
			7. СУ „Д-Р Петър Берон” – гр. Тополовград;
			8. СУ „Христо Ботев” – гр. Ивайловград;
			9. СУ „Св. Климент Охридски” – гр. Симеоновград;
			10. СУ „Желязко Терпешев” – гр. Любимец;
			11. СУ „Димитър Маджаров” – гр. Маджарово;
			12. СУ „Св. Климент Охридски” – с. Стамболово;
			13. СУ „Проф. Д-р Асен Златаров” – с. Минерални бани;
			14. СУ „Христо Ботев” – с. Караманци;

Горепосочените училища са определени за подаване на документи от ученици, срещащи затруднения поради обективни и/или субективни причини (липса на компютърно устройство, липса на интернет, недостатъчни технически познания и т.н.).

**В посочените училища–гнезда в определените срокове от 8:00 до 18:00 часа могат да се подават заявления от всички кандидатстващи, независимо от това къде живеят, къде са завършили VII клас или къде желаят да продължат образованието си**.

**Балообразуване**

 Балът за класиране на учениците след завършено основно образование се формира като сбор от следните елементи:

* броя точки от националното външно оценяване по български език и литература и по математика, от оценяването през учебната 2023/2024 г. /максималният брой точки е 100, като същите могат да се умножават по 2 или по 3/.
* оценките от свидетелството за основно образование по два учебни предмета, изучавани в раздел А от учебния план в 7 клас и превърнати по скала в точки в съответствие с ДОС за оценяването на резултатите от обучението на учениците – моля, вижте по-долу:

Чл. 9 от Наредба № 11 от 1.09.2016 г. за оценяване на резултатите от обучението на учениците

(10) Когато за приемане на места, определени с държавния или с допълнителния план-прием, се налага превръщане в точки на оценките от документите за завършен етап или за завършена основна степен на образование, се прилага следната скала:

|  |  |  |
| --- | --- | --- |
| № | Оценка | Приравняване в точки |
| 1 | отличен 6 | 50 точки |
| 2 | отличен 5,67 | 47 точки |
| 3 | отличен 5,50 | 44 точки |
| 4 | много добър 5,33 | 41 точки |
| 5 | много добър 5 | 39 точки |
| 6 | много добър 4,67 | 36 точки |
| 7 | много добър 4,50 | 32 точки |
| 8 | добър 4,33 | 29 точки |
| 9 | добър 4 | 26 точки |
| 10 | добър 3,67 | 23 точки |
| 11 | добър 3,50 | 20 точки |
| 12 | среден 3,33 | 17 точки |
| 13 | среден 3 | 15 точки |

* задължително в бала влизат точките от национално външно оценяване по **български език и литература и по математика;**
* балът се образува с **точки,** а не с оценки;
* програмен продукт класира учениците според бала и поредността на желанията;
* данните за балообразуващите предмети от свидетелствата за основно образование и за резултатите от НВО се осигуряват служебно чрез информационната система и НЕ СЕ представят от ученика.

**Необходими документи за кандидатстване:**

1. **Заявление** за участие в класиране по образец.

Когато се кандидатства в някое от изброените по-горе училища-гнезда, ученикът и родителят му представят на длъжностното лице служебната бележка, издадена от училището в което учи и заявяват поредността на желаните паралелки (кандидатства се за конкретна паралелка, а не за училище като цяло). Изборът на паралелките се осъществява от падащо меню на платформата. /*Желателно е да се посочат повече желания/.*

**Попълненото заявление се разпечатва в 2 екземпляра и подписва и от родителя – един** екземпляр за родителя/ученика и един за училището - гнездо.

2. **Копие на свидетелство за завършено основно образование** - когато образованието не е придобито в годината на кандидатстването.

3. **Копие на медицинско свидетелство**, издадено от общопрактикуващия лекар на ученика - за кандидатстващите за специалности от професии;

4. Копие на удостоверението за признато основно образование - **за учениците от училища в чужди държави по чл. 55, ал. 2. от Наредба № 10 от 2016 г. за организация на дейностите в училищното образование.**

5. Заявление за използване на резултатите от областен и/или национален кръг от олимпиадата от календара на МОН по БЕЛ и/или от областен и/или национален кръг от олимпиадата по математика, проведени в годината на кандидатстване, вместо резултатите от НВО – **само в случаите по чл. 57, ал. 6 от Наредба № 10/2016 г. (**заявлението се подава в РУО – Хасково преди началната дата, определена в графика на дейностите по приемане на учениците за подаване на документи за участие в приема(до 05.07.2024 г.), с приложени копия на документи от болничното заведение или от РЗИ, доказващи болничния престой или карантина).

***При подаване на копия на документите, описани по-горе се предоставят оригиналите им за сверяване на място от длъжностното лице.***

**Записване**

* Съгласно изискванията на чл. 72 от Наредба 10/01.09.2016 г. за организация на дейностите в училищното образование, класираните ученици се записват в VIII клас в съответното училище, като подават следните документи:
* **заявление до директора**;
* **оригинал на свидетелство за основно образование** или на удостоверението за признато основно образование - за учениците от училища на чужди държави, подали в срок до 10.01.2024 г. заявление за полагане на НВО.
* **оригинал на медицинско свидетелство**, издадено от общопрактикуващия лекар на ученика – за кандидатстващите по специалност от професия в професионални гимназии и професионални паралелки в профилирани гимназии, обединени и средни училища.

Записването за обучение в гимназиален етап е важно решение за продължаване на образованието, поради което е желателно присъствието на ученика. Във всички формуляри се изисква както подпис на родителя, така и на ученика.

При обективна невъзможност родителите да присъстват при записване на ученика в съответното училище, следва упълномощеното от тях лице да има пълномощно, като с оглед гарантиране истинността на предприетите действия и защита интересите на детето силно препоръчително е пълномощното да е от двамата родители и да е нотариално заверено.

**Над утвърдения държавен план-прием може да се приемат** (съгласно чл. 60 от Наредба № 10/01.09.2016 г. за организация на дейностите в училищното образование):

* **близнаци в паралелката**, в която един от тях е приет по реда и условията за приемане на ученици в VІІІ клас;
* **ученик с двама починали родители** при заявено от него желание, ако успешно е завършил основно образование в годината на кандидатстването или е не по-възрастен от 17 години, навършвани в годината на кандидатстване.

Пожелалите да се възползват от това право следва да представят в срок до 11.09.2024 г.:

* Документите (актовете за раждане) на близнаците – в приемащото училище при записване.
* Документите на ученици с двама починали родители (заявление за кандидатстване с посочено желание; документ, удостоверяващ статута на ученика; копие на свидетелство за завършено основно образование и копие на медицинско свидетелство при кандидатстване за специалности от професии) – в РУО – Хасково.

**ПРИ КАНДИДАТСТВАНЕ, ТРЯБВА ДА СЕ ИМА ПРЕДВИД СЛЕДНОТО:**

Подаването на заявление за участие в първи, трети и четвърти етап на класиране е еднократно и се извършва по електронен път.

За улеснение на учениците и родителите, по-долу са описани датите за подаване на документи от учениците за участие в класиранията:

|  |  |  |  |
| --- | --- | --- | --- |
|  **№**  | **Вид на дейността**  | **срок/период**  | **място на изпълнение**  |
| 1 | Подаване на документи за участие в държавния план-прием на ученици по Наредба № 10 от 01.09.2016 г. | 08 – 10 юли 2024 г. | - чрез Единна информационна система за изпити и прием /ЕИСИП/- в училището, в което ученикът се е обучавал- в училище, център за приемане на документи |
| 2 | Обявяване на **първи етап** на класиране | до 12 юли 2024 г. вкл. | - чрез ЕИСИП |
| 3 | Записване на класираните ученици в училищата или подаване на заявление за участие във **втори етап** на класиране | 15 – 17 юли 2024 г. | - в училището, в което ученикът е класиран на **първия етап** |
| 4 | Обявяване на резултатите от **втори етап** на класиране | до 19 юли 2024 г. | - чрез ЕИСИП |
| 5 | Записване на класираните ученици на **втори етап** на класиране | 22 – 24 юли 2024 г. | - в училището, в което ученикът е класиран |
| 6 | Обявяване на свободните места за **трети етап** на класиране | 25 юли 2024 г. | - в училището - център, в което се подават документи- на сайта на РУО - Хасково |
| 7 | Подаване на заявление за участие в **трети етап** на класиране | 26 и 29 юли 2024 г. | - чрез ЕИСИП- в училището, в което ученикът се е обучавал- в училище, център за приемане на документи |
| 8 | Обявяване на резултатите от **третия етап** на класиране | до 30 юли 2024 г. | - чрез ЕИСИП |
| 9 | Записване на класираните ученици на **трети етап** на класиране  | 31 юли и 01 август 2024 г. | - в училището, в което са класирани |
| 10 | Обявяване на свободните места за **четвърти етап** на класиране | до 02 август 2024 г.вкл. | - на сайта на РУО - Хасково- в училище, център за приемане на документи |
| 11 | Подаване на заявление за участие в **четвърти етап** на класиране | 5 и 6 август 2024 г. | * чрез ЕИСИП
* в училището, в което ученикът се е обучавал
* в училище, център за приемане на документи
 |
| 12 | Обявяване на резултатите от **четвърти етап** на класиране | до 7 август 2024 г. вкл. | - Чрез ЕИСИП |
| 13 | Записване на класираните ученици на **четвърти етап** на класиране | 8 – 9 август 2024 г. | - В училището, в което ученикът е класиран |
| 14 | Обявяване на свободните места след **четвърти етап** на класиране | до 12 август 2024 г. вкл. | * в училища, с обявени свободни места
* на сайта на РУО - Хасково
* в училища-център, в

което се подават документи |
| 15 | Попълване на свободните места след **четвърти етап** на класиране | определя се от директора до 11 септември 2024 г. |  |
| 16 | Утвърждаване на реализирания държавен прием | до 14 септември1. вкл.
 |  |

# **ЕИСИП - Единна информационна система за изпити и прием**

(<https://infopriem.mon.bg/login> )

**ВАЖНО ПРАВИЛО!**

* Записан ученик, след даден етап на класиране, в дадена паралелка и не предприел действия по изтегляне на документи остава в паралелката, в която е класиран и записан.
* За ученик, който си изтегли документите от училището, в което е записан не се пази мястото му в същата паралелка /*същото училище*/. Той може отново да кандидатства в нея, при условие, че има свободно място. В този случай няма гаранция, че ще бъде приет.
* **Винаги следва да правим разлика между класиран и записан ученик;**
* За **кандидатстване в друга област** – при подаване на заявлението електронно предварително се избира областта. Допустимо е едновременно да се кандидатства в област Хасково и в друга/други област/и. При обявяване на първо класиране ученикът избира къде да се запише, ако е приет на две места.
* Допълнителна информация може да бъде получена чрез училищата, в които се обучават седмокласниците, чрез училищата, които извършват прием на ученици в VIII клас, както и на електронната страница на РУО – Хасково, раздел План прием.